
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Wever Y Croes 


Diamars 13 December 2022 


PABIEN ROYAL ARUBA ALOE 


"Danki na empleadonan pa yuda hiba nos pais padilanti y danki na 
dononan pa kere den Aruba den bon tempo y den mal tempo” 


Dialuna 12 di december tawata un dia special pa Aruba Aloe 
Balm cu a celebra un momento unico den historia comercial 
y di Pais Aruba. Riba e fecha aki a revela e logo nobo pa 
un compania hopi biew. Biew pasobra Aruba Aloe Balm ya 
caba ta existi pa mas di 100 afia, mas cu un siglo. Durante 
e ceremonia, Prome Minister Evelyn Wever-Croes a felicita 
Royal Aruba Aloe cu desde e fecha menciona, tin derecho pa 
uza e Predicado Real y tambe ta felicita nan cu e logo nobo. 


"E Logo anterior di Aruba Aloe Balm ta hopi conoci na Aruba y 
pa resto di mundo. E descripcion ta bisa: Aruba Aloe® Since 
1890 World's Finest Aloe®. E logo nobo a bira Royal Aruba 
Aloe& Since 1890 World's Finest Aloe& y a haya un corona 
riba dje. E motibo pa cambio di e logo aki ta unico. E revelacion 
di e logo nobo ta concecuencia di e hecho cu Su Mahestad 
Rey Willem-Alexander, pa medio di un Decreto Real a dicidi di 
concede e derecho di uzo di e Predicado Real na e compania 
Aruba Aloe Balm NV. 


Pa un empresa haya derecho pa uza e Predicado Real, e 
empresa mester existi mas cu 100 afia y mester a establece 
un bon reputacion durante e periodo largo aki. E ta wordo 
duna na ocasion di 100 of 125 afia di existencia y despues 
di esey den multiple di 25 aña. E compania mester tin mas di 
100 empleado den servicio; tin un importancia grandi riba su 
tereno di experticio; ta un empresa stabiel di bon reputacion 
financiero; no por ta parti di un concern mas grandi cu ya caba 
tin e Predicao Real. 


Aruba Aloe Balm NV ta cumpli cu e rekisitonan aki y tin mas 
o menos 140 empeado cu desde awor lo sinti nan mes Real 
pasobra nan ta parti di historia cu nan empresa ta skirbi awe. 
Muy en particualr como e prome empresa den Reino Caribense 
cu ta ricibi e merito aki. 

Aruba Aloe Balm NV a bin, den transcurso di afianan, ta habri 
su hala cu un presencia internacional. Tanto na Europa como 
Estados Unidos e tin dos hub logistico. Na Aruba e tin 17 tienda 
na unda bo por haya su productonan. Tin mas cu 350 producto 
cu bo por scoge for di dje. 

Continuacion PABIEN ROYAL ARUBA ALOE.... 


Kizas e ta un detaye chikito y hopi no sa cu Universidad di 
Gent, Belgica, ya caba desde 1995, den clinica cu ta trata 
kemadura, ta uzando e producto cu tabata yama Burn Balm y 
despues di wordo reformula a bira Alhydran y awor den su look 
nobo yama Ultra Intensive Cream. Te awe e resultadonan di 
tratamento cu e producto aki ta keda impresiona e docternan 
cu ta uz'e. 


Dia 22 april 2021 e dofionan di e empresa, como prome 
empresa den e parti Caribense di Reino por a ricibi e Oorkonde 
y e Decreto for di man di Su Excelencia Gobernador, Sefior 
Alfonso Boekhoudt. Pero e privilegio di por uza e Predicado 
Real ta implica cierto obligacionnan cu e semper mester wordo 
cumpli. Conociendo e seriedad di e dofionan di e empresa, nos 
tin tur conviccion di mundo cu nan lo no tin ningun problema pa 
atene na mes na e obligaconnan ey. 


Pues laga nos celebra cu hopi orguyo e logro grandi aki. Mi 
kier desea e dofionan di Royal Aruba Aloe y su emleadonan tur 
sorto di exito pa futuro y cu pa hopi afía mas den futuro boso 
sigui sinti boso Real. Danki na tur e trahadonan pa nan trabou 
duro den hiba nos pais padilanti y danki na dofionan pa kere 
den Aruba den bon tempo y den mal tempo”, Prome Minister 
Evelyn Wever-Croes a expresa. 

Prome Minister Evelyn Wever-Croes: 


PROME MINISTER HUNTO CU CAD Y DRH 
A DUNA INFORMACION NA PARLAMENTO 
TOCANTE INVESTIGACION ARUBAHUIS 


Diamars 13 di december, Prome Minister Evelyn Wever-Croes, 
sefior Pang di Centraal Accountants Dienst (CAD) y sefior 
Wernet di DRH tawata den Parlamento den reunion publico 
pa duna informacion y presentacion riba e tema Arubahuis. 
Esaki, Prome Minister a remarca, ta un tema cu desde cu a 
cuminsa cu ne, a hala hopi atencion, hasta atencion politico, 
den sala di Parlamento y den varios ocacion a ricibi cartanan 
di Parlamento pidiendo pa mas informacion. Gobierno a indica 
cu ta importante pa e investigacion wordo haci y pa no stroba 
e investigacion mes. 


CON TUR COSA CUMINSA: 

Prome Minister a duna di conoce cu e decision pa cuminsa 
un investigacion a cuminsa cu un email cu el a ricibi na 
september 2021 dirigi na henter Conseho di Minister cu copia 
na cierto Parlamentarionan cu ta haci mencion di posisbel 
iregularidadnan cu por a tuma luga na Arubahuis. “Berdad 
tabata tin cierto rumornan prome cu esaki. Tabata tin un e-mail 
anonimo cu mi a haya un par di luna prome na mei 2021. 
Un e-mail cu ta bisa cu e ta bin di un grupo di personeel di 
Arubahuis. Mesora mi a tuma contracto cu nan y mi a pidi nan 
pa duna mi prueba di loke nan ta bisa pasobra e ora mi por tuma 
accion y investiga. Lamentablemente no a bin niun contesta. 
Mi a tuma contacto cu hendenan cu mi tabata conoce eynan y 
tur a bisa mi cu nan no a skirbi e e-mail ey”. 


Durante su bishita na Arubahuis recientemente, Prome Minister 
a a ricibi varios comentario di e personal di Arubahuis cu a 
indica cu nan ta sinti nan mes hopi indigna cu un hende a uza 
nan nomber pa e e-mail aki manda na mei 2021sin cu nan 
tin algo di haber. Pero na september 2021 a bin un e-mail cu 
contenido y Prome Minister mesora a tuma contacto cu CAD, 
cu DRH y Conseho di Minister pa trata e tema aki y a cuminsa 
un investigacion inmediatamente na Arubahuis. 


Tambe Gobierno di Aruba a manda un delegacion Hulanda pa 
sigura cu cualkier cos cu no tabata bay bon den e investigacion, 
cana bon di eynan en adelante. E prome impresion tabata cu 
mester di refuerso na Arubahuis na comienso di 2022. Gobierno 
a manda un delegacion consistiendo di un persona di DRH y 
tambe un begrotingscoordinator di su ministerio. Mester bisa 
cu door cu Arubahuis ta na Hulanda, nan sistema financiero ta 
diferente y no tin aceso inmediato na tur e informacion. 


Prome Minister a indica cu e conclusionnan preliminar cu a sali 
eynan despues cu CAD tabata basta leu caba cu e investigacion, 
ta cu Gobierno mester haci cierto cambionan na Arubahuis. 
Gobierno a cambia e top di Arubahuis. E investigacion a sigui 
cana y Gobierno a trece cambionan na Arubahuis cu tabata tin 


mester pa evita cu e cosnan aki por sigui pasa. 


E conclusionnan preliminar e tempo ey ta conclui cu tabata 
tin 3 persona envolvi cu tabata haci cosnan cu antes tabata 
normal pasobra esey ta loke nan ta bisa cada biaha den nan 
defensa. Antes e cosnan ey tabata pasa tambe, pero manera 
ta ser bisa di nos profesionalnan, “bo mester tin bo compas 
moral y actua riba dje y no ta pasobra un cos a pasa antes 
kiermeen e ta bon y abo por continua cu ne". 


Investigacion riba e parti administrativo y financiero a tuma 
luga di parti di CAD. DRH a haci e parti disciplinario pasobra ta 
trata di personal den servicio di Gobierno. Esey a caba awor y 
Conseho di Minister a tuma decision riba cada caso individual 
y ta considera e ora cu investigacion di parti di Gobierno ta 
afgerond. "Claro cada persona ainda tin un caminda pa cana 
pasobra esey no por kita di niun hende, tur hende tin un caminda 
pa cana pa defende nan mes, un caminda huridico pero esey 
ta los di loke Gobierno mester a haci", Prome Minister a duna 
di conoce. 


Prome Minister a sigui bisa cu Gobierno a rond af e onderzoek, 
tanto e aspecto administrativo y disciplinario y pa e motibo ey 
tambe por tawata den Parlamento pa duna informacion. Tambe 
Gobierno a pone e documentonan den man di Ministerio 
Publico pa determina si tin algo cu a bay contra ley of algo 
penal, pa haci investigacion e ora riba e parti ey. 


"Pues di prome momento cu nos a tuma nota di posibel 
iregularidadnan, mes momento nos a cuminsa investigacion, 
el a tuma su tempo, mas di loke ami tabata kier sinembargo 
awor e ta cla y nos a cera e aspecto disciplinario y e ta den man 
di Ministerio Publico", Prome Minister Evelyn Wever-Croes a 
duna di conoce. 

Prome Minister Evelyn Wever-Croes: 
Riba investigacion di Arubahuis: 

“Gobierno y ningun departamento tey pa tapa pa niun hende” 


Durante su disertacion den reunion 
publico den Parlamento diamars 13 
di December, Prome Minister Evelyn 
Wever-Croes a duna informacion amplio 
riba e investigacion di Arubahuis. Prome 
Minister a remarca cu tawata tin hopi 
interes politico tambe pa cu e tema aki 
pero e mes no por a bisa nada mucho 
detaya prome pasobra e investigacion 
tabata andando. Sinembargo, bou su 
peticion, a cuminsa un investigacion 
mesora y desde principio a compromete 
cu Parlamento pa e mes duna informacion 
na Parlamento. "Manera mi a bisa 
semper, esun cu a comete iregularidad 
mester carga su responsabilidad. 
Mescos cu den e caso akinan, pasobra 
ami ni ningun di nos coleganan y sigur 
no nos departamentonan ta akinan pa 
tapa pa ningun hende”, Prome Minister 
a enfatisa. 


“E cosnan aki ta indigna mi pasobra nos a priminti cu nos no ta 
haci mescos cu e partido cu tawata na mando prome cu nos. 
Awe atrobe tin tratamento di caso Avestruz. Nos a promete cu 
nos no lo haci nada cu ta yega remotamente cerca di locual ta 
pasa den caso Avestruz, locual cu tabata pasa bou gabinete di 
Mike Eman. Sinembargo awor nos ta haya nos den un caso cu 
ta causa berguensa y indignacion y ta pone cu hende ta perde 
confiansa den politica y den gobernacion. Pero mi ta kere cu 
e hecho cu nos a tuma paso inmediantamente y nos mes a 
investiga, nos mes a tuma hende responsabel y a entrega e 
documentonan na Ministerio Publico, esey ta crea e confiansa 
bek den comunidad. 


Si nos compara cu casonan di pasado manera caso Avestruz 
of caso Ibis, ni un dia Parlamaneto a haya informacion di e 
gobierno anterior riba e investigacionnan ey. Nos a pidi hopi 
biaha y nos no a haya. E tempo ey e gobierno na mando a 
sconde. 


Pero e Gobierno aki a actua diferente ora cu nos a haya sa 
di algo iregular. Nos no a sconde pero nos mes a investiga. 
E tempo aya ora e investigacion den caso Ibis y Avestruz a 
caba, gobierno a defende y brasa esnan envolvi. E gobierno 


e. 


anterior a brasa corupcion. El a pidi pa laga e hendenan 
defende nan mes te den corte prome cu nos huzga nan. A nos 
den caso di Arubahuis nos ta bisa, cada ken mester carga su 
responsabilidad y nos a tuma e pasonan cu mester a tuma. 
Dus bo ta wak un diferencia di dia y anochi 


Manera mi a bisa semper, nos lo ta hopi ‘naive’ si nos kere cu 
kiebro di integridad no lo pasa mas na Aruba pasobra e cos 
aki lamentablemente ta pasa y lo sigui pasa. Importante ta con 
bo ta reaciona riba dje. Con bo ta reaciona na momento cu bo 
nota cu tin kiebro di integridad. Bo ta brasa nan of sconde nan 
manera caso Ibis y Avestruz, of bo ta investiga y tene esnan 
envolvi responsabel pa nan actonan. Esey ta e diferencia 
grandi cu segun mi parecer ta trece mas integridad y mas 
confiansa den gobernacion. Pa bo tin un gobernacion cu ta 
traha di berdad pa integridad y responsabilidad. 


Aruba ta den recuperacion aworaki, uno impresionante pa 
henter mundo, awor mas cu nunca nos mester pone atencion 
na e aspecto di integridad pasobra ora tin kiebro di integridad, 
hende ta perde confiansa y bo ta perde placa, e no ta bon 
pe comunidad. Si kier traha di berdad riba recuperacion, 
mester traha riba e fundeshi y pilar di integridad cu ta duna 
bo recuperacion real, Prome Minister Evelyn Wever-Croes a 
enfatisa. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


crusa nos caminda. 


MINISTER 


Unel Arends 


Na 2020 Aruba Aloe Balm N.V. a cumpli 100 aña di existencia 
y a traves di decreto royal a ricibi e honor pa carga e nomber 
"Royal Aruba Aloé", haciendo e empresa local aki, e promer 
den Caribe Hulandes pa hiba e titulo aki. Despues di pasa un 
proceso riguroso di clasificacion a base di varios rekisito, a 
logra ricibi e honor aki. 


Dialuna ultimo Royal Aruba Aloé a desvela nan logo nobo, cual 
tambe ta carga e corona y nomber royal. Minister di Asuntonan 
Economico, Comunicacion y Desaroyo Sostenibel, Geoffrey 
Wever tambe tabata presenta na e ceremonia, y a felicita e 
propetarionan pa nan dedicacion continuo na e compania, cual 
tambe ta contribui na e economia local. Productonan cu Royal 
Aruba Aloé ta produci ta ser bendi localmente na un cantidad 
grandi di sucursal y ta hopi renombra entre turistanan, y tambe 
ta ser exporta internacionalmente. 


Nos di Gobierno di Aruba ta orguyoso di Royal Aruba Aloé, 
exportando productonan local rond mundo netamente "Made 


in Aruba". Un caluroso pabien na dofio, directiva, maneho y 
tur empleadonan cu e desvelamento di e logo nobo di Royal 
Aruba Aloé. Sigur esaki ta un honor pa tur cu ta forma parti 
di e compania, un honor cu nos como ciudadano tambe por 
comparti. Sigui cu e bon trabou! 

Minister Ursell Arends contento cu acohida 


PRESENTACION DI BELASTING PA ADULTO 
MAYOR NA OFICINA DI OPPA TABATA UN 


2 Areglo di pago 
Areglo te cu 12 luna: yama nos oficina principal (5227424) 


- Areglo mas cu 12 luna: haci un cita cu un funcionario 
encarga cu e cobramento (invorderaar) 


— Areglo pa pensionado te cu 24 luna: yama nos oficina 
principal (5227424). E suma minimo di pago ta AN. 75 


Areglo pa pensionado mas cu 24 luna: haci un cita cu un 
rio enc 1 cu e cobramento (invorderaar) 


arga 
ena formulario DB35 pa calcula capacidad di 


Ayera a tuma luga un charla presenta pa Directie Ouderzaken 
y Ministerio di Asuntonan di Adulto Mayor, den colaboracion cu 
Departamento di Impuesto, pa un sala completamente yen na 
oficina di OPPA. 


Durante e charla aki Luenne Gomez-Pieters, Directora di DIP, a 
duna un presentacion amplio di kico e reformanan di belasting 
cu lo bai bin den 2023 ta encera, y ki efectonan esaki lo tin pa 
nos adultonan mayor. 


“Mi ta contento di e gran acogida pa cu e charla di awe”, 
Minister Arends a cuminsa ta bisa, “E interes di nos adultonan 
mayor pa ta na altura di e efecto cu lo tin pa nan relaciona cu 
e cambionan fiscal na caminda ta uno grandi, y mi pioridad, 
entre otro, ta pa mas hopi adulto mayor ta bon informa” 


Sigur un charla hopi fructifero mirando e preocupacion cu tin 
bou nos adultonan mayor. Di otro banda Directora di DIP a 
elabora con di nan parti ta trahando pa mehora e servicio cu 
DIP ta brinda, y especialmente cordando tambe pa cu e grupo 
di ciudadano aki. 


Presidente di OPPA, Sr. Ivo Valdes, tambe a keda satifecho cu 
e presentacion y ta contento di por a tende cu DIP ta haciendo 
lo maximo pa cu nos adultonan mayor. Aunke door di tempo 
limita hopi pregunta no por a wordo contesta, na mes momento 
tog ta satisfecho cu tur e informacion cu a ser brinda durante 
e charla aki. 


E presentacion di e charla informativo aki ta obtenibel riba e 
pagina di Facebook di Directie Ouderenzaken, como tambe 
riba e pagina di Minister Ursell Arends. 


Diamars 13 December 2022 


Minister Ursell Arends: 


E TA UN HONOR DI POR TA PRESENTE NA 
E INTERNATIONAL PANEL ON DELTAS AND 
COASTAL AREAS (IPDC) 

Como islanan, nos mester ta prapara pa e cambionan climatico 
na caminda. Expertonan ya a señala cu si mundo no cambia su 
manera — den 10 aña — pa desvia for di practicanan dañiño pa 
nos medio ambiente, cu mundo lo enfrenta eventonan natural 
mas frecuente, drastico y desastroso relata na cambio di clima. 


Cada un isla Caribense mester por tin un plan di accion 
decisivo. Como pais, ni como region, nos no ta produci e CO2, 
of tin otro practicanan dafiifio na e escala compara cu paisnan 
enorme, of cu falta ley y normanan. Pero si nos lo ta esnan cu 
mas duro lo experiencia e efectonan diu e negligencia mundial, 
y mas reto lo tin pa suavisa e efectonan pa e ciudadanonan di 
nos paisnan respectivo. 


Islanan hermano den Caribe mester ta prapara pa traha hunto, 
pa preveni y reacciona na desaster, pa proteha bida humano, 
porvenir di ciudadano, y segura un sistema di infrastructura 
robusto cu por wanta impactonan ambiental y natural na 
caminda. 


Nos ta agradecido pa e oportunidad di forma parti di e discusion, 
y tambe e oportunidad di colabora pa crea solucionnan escala 
pa por adapta na e cambionan na caminda. Compartimento 
di conocemento, data y teconologia, y reforsa nos lasonan 
regional tur ta aspecto importante cu nos ta anhela pa discuti 
durante e panel. 

RECAPITULACION DI SIMAN DI INTERGRIDAD 


Un siman di conscientisacion y accion di un y tur pa promove 
integridad y preveni y combati corupcion. 


Eleva y mantene integridad ta algo cu nos tin cu continuamente 
keda traha riba dje y promove. E ta cuminsa cu nos mes y ta 
responsabilidad di un y tur. 

Pesey nos ta cuminsa den e sistema di educacion y nucleo di 
famia. 


Pero tambe na nos mandatarionan den e aparato gubermental 
y sector priva. 


Recapitulacion di Siman 
di Integridad 


5-9 December 2022 


Den afia 2023 nos lo continua cu e Aruba Integriteitsstrategie y 
diferente conscientisacion den diferente sectornan. 


Otro afia, Siman di Integridad 2023 lo ta di 4 pa 8 di december 
y tin como tema "Follow Your Moral Compas". Y di parti di 
ministerio di Integridad nos lo kier haci esaki mas grandi door 
di bin cu diferente actividadnan den tur sector. 


Palabra di gradicimento ta bai na tur cu ta apoya y ta aporta 
iniciativanan aki door di honra nan compromiso cu integridad. 

Kico ta Integridad? 
Integridad ta continuamente practicando honestidad 
y biba segun bo moral, etica y bo balor. 


Bureau Integriteit Aruba 
E obhetivo di BIA ta pa promove y salvaguardia e 
integridad den gobierno di Aruba. 


Integridad pa Mucha y Hoben 


Integridad por yuda muchanan tuma e decision 


corecto pa nan futuro. 

Aruba completo a demostra 
seriedad y responsabilidad, 
y principalmente determinacion pa 
recupera y progresa. 

MINISTER XIOMARA MADURO TABATA NA E 
DESVELO DI E OBRA DI ARTE DI MOSAICO NA 
E TRAPI DI RODGERS BEACH 


Minister Maduro di Cultura tabata presente na e desvelo di e 
Obra di Arte di Mosaico cu a keda haci na e trapi di Rodgers 
Beach. Un grupo di artistanan local y internacional a duna e 
trapi icono aki di nos Pais un toke masha special brindando 
nos un bista di e bida maritimo di Aruba. Di e manera aki local 
y turista tin un otro sitio bunita na nos Pais pa saca potret y 
traha nan recuerdo inolvidabel di Aruba. 


Minister Maduro ta felicita y gradici tur artista, Aruba Tourism 
Authority y specialmente colega Minister Dangui Oduber cu e 
bunita proyecto aki cu ta mustra e colornan y e bida maritimo 
di Aruba. 


Diamars 15 December 202 


Supernova 


e XPERIMENTAL STUDIO 
Q CHRISTMAS 
d BAZAAR 


Shop candles, jewelry, arts & crafts, 
handmade trinkets and so much more.. 

FUTURA SPACES 
Schotlandstraat 58 


Shop and support our local female small business 

owners at our Supernova Christmas Bazaar. Enjoy 

some holiday cheer while shopping for one-of-a- 
kind gifts for your friends and family! 

Kiwanis Co Broma 
ALTHEA CLUB OF ARUBA Home Made 


Handmade Jewelry 

Made with Love. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Dialuna atardi Minister di Turismo y Salud Publico tabata den 
un conferencia di prensa extra ordinario na Rodgers Beach 
den conexion cu e trabounan cu a keda haci na trapi. Manera 
ta conoci e trapi a haya un renobacion completo cu a keda 
entrega na maart di e afia aki. Minister Oduber no a para 
eynan, e mandatario su idea di comienso tabata pa haci esaki 
un atraccion pa nos turistanan. Un di mihor idea tabata pa haci 
obra di arte cu mosaic na e trapi. 


Pa haci e idea aki posibel a acerca e grupo di artista lidera 
pa sr. Tito Bolivar pa por realisa e proyecto aki. Desde 28 di 
october ultimo cu a anuncia e proyecto di mosaic na e trapi 
di Rodgers Beach, awe por bisa cu esaki a keda entrega. 
Un proyecto chikito pero hopi bunita cu sigur lo tin un balor 
agrega na nos producto Aruba. E ta un bunita caminda pa nos 
localnan y turistanan saca un pic pa pone riba media social 
cu ta hopi na moda awor, esaki alaves lo sirbi pa mercadeo di 
Aruba como destinacion. 


Mescos cu na Baby Beach e embeyecimento di Rodgers Beach 
tambe ta forma parti di henter e masterplan cu tin pa e area di 
Sero Colorado. Minister Oduber semper a kere den e potencial 
di San Nicolas pa bira e segundo capital di turismo na Aruba. 
Dentro di poco e fase 3 di e proyecto di Baby Beach caminda ta 
bay eleva henter e area rond di e playanan. Semper teniendo 
na cuenta e importancia di conserva nos naturalesa, creando 


crusa nos caminda. 


MINISTER 

asina un desaroyo di embeyesimento di e area na un manera 
sostenibel. 


E proyecto di trapi a wordo financia door di Aruba Tourism 
Authority (ATA) y e lo eleva e producto Aruba como tambe 
haci Rodgers Beach mas accesibel pa esnan cu ta biba den 
bisindario. Minister Oduber ta sumamente contento con bunita 
e trapi a keda. 

POTRETNAN DI ARTE CU 
MOSAIC NA TRAPI 

Ban keda mantene nos fe, optimismo, 

tolerancia, amor prohimo, 
solidaridad y dedicacion, dunando 
semper e miho di nos mes! 


MINISTER 


Geoffrey Wever 


MINISTER GEOFFREY WEVER TA ANUNCIA 
START DI AGRI BUSINESS ACADEMY 


2 Pandemia a demostra cu nos propio empresarionan 
1 | = | den e sector di agricultura por produci productonan 
4 f di calidad pa mercado local, na mesun momento 
e sector aki tin retonan, entre otro e habilidad pa 
maneha un negoshi di agricultura y pa e motibo aki 
gobierno a partner up pa ofrece e Agri Business 
Academy na e sector aki. 


Di e forma aki gobierno ta traha activamente cu 
sector priva pa diversifica nos economia, creando 
asina cuponan di trabao nobo, entrada pa gobierno 
y haci Aruba menos dependiente di influencia 
internacional segun Minister Wever. 


| Minister Geoffrey Wever ta invita cada un cu ta 
I desea di participa pa registra via e QR- code riba 
E e flyer. 


Minister di Asuntonan Economico, 


Comunicacion y Desaroyo Ehempel di e actividadnan den 
Sostenibel, mr. Geoffrey Wever A c | “i e sector di agricultura: 


hunto cu Minister di Transporte, | pes me 
Integridad, Naturalesa y Asuntonan BUSINESS 


di Adulto Mayor Ursell Arends y AC A D = M Af e "inris 
sì 7 : - Agricultural Tourism 
Qredits Aruba ta anuncia start di , 
e Agri Business Academy. Meta 
di e Agri Business Academy ta pa 
yuda (futuro) empresarionan yega 
na nan meta door di ofrece nan e 
tools necesario pa cuminsa of sigui 
opera un negoshi exitosamente 
den e sector di Agricultura. 


- Greenhouse Builder 
- Microgreens 


- Bee Farming 
- Mushrooms 


- and much more... 


Agri Business Academy ta ofrece 


Hunto cu Qredits Aruba lo ofrece un 
programa personalisa pa e sector di | (futuro) empresarionan cu kier 
Agricultura, cu un duracion di 12-14 | “Minsa nen propio negoshi of cu tin 
siman, cu ta brinda e materialnan 
esencial pa crea bo propio Plan di 
Negoshi y Plan Financiero. 


nan negoshi caba den e sector di 
Agricultura, e oportunidad pa 
expande nan conocemento y 


experiencia den e sector aki. 

Invitacion pa muchanan participa na e 


KIDPRENEURS$ BAZAAR 2022 


Comunicacion y Desaroyo Sotenibel conhuntamente cu 
Iniciativa pa Desaroyo di Empresa Arubano (IDEA) ubica den 
oficina di Departamento di Asuntonan Economico, Comercio 
y Industria (DEZHI) ta organisando un ‘Kidpreneur$ Bazaar’. 
E dia aki e muchanan lo uni y nan lo bende e producto cu nan 
mes a crea na pueblo di Aruba, y alabes nan lo mantene e 
ganashi pa nan mes. 


Desde afia 2018, IDEA a organisa diferente workshops pa 
muchanan di e edad di 9 pa 14 afia, na diferente localidad 
manera traimerdia y Directie Economische Zaken. 

Durante e workshopnan aki e muchanan a haya educacion 
empresarial locual lo yuda nan reconoce oportunidadnan 
comercial. 

Tambe nos por a nota cu cada mucha cu a participa den un 
of mas workshop a keda hopi satisfecho y a keda cu e gana 
pa algun dia, nan por experiencia den un forma educativo, 
creativo of innovativo kico ta pa ‘ser un Kidpreneur’. 


E bazaar aki lo tuma luga riba diasabra 17 december 2022, di 
5:00 p.m. — 8:00 p.m., den Caya Principal G.F. Betico Croes, 
riba Plaza Daniel Leo (pabou di Zara). Tambe lo tin Dino Jump, 
cotton candy y mucho mas pa e muchanan. 


E anochi aki lo bay tin shopping night y banda musical y 
tambe un y tur lo por disfruta di e luznan di Pasco tanten cu 
bo persona ta haya oportunidad pa ‘cumpra local’ den Caya 
grandi di Oranjestad. 


Tiendanan den centro di ciudad lo tin orario extendi te cu 8'or 
di anochi riba e dia aki. E otro dianan di shopping night ta riba 
16 y 23 december. 


Lo bay tin entretenimento musical en bibo na varios luga den 
caya di 5'or pa 7'or pm 

Riba e dia di Kidpreneur$ Bazaar Dec 17, lo tin e siguiente 
entretenimentonan: 

- Stephanie (vocalist) 

- Omar (violin / vocalist) 

- Raynier Sprott (vocalist) 

- Katatumbo (gaita) 


Nos kier a pidi cada mayor pa sea asina bon pa stimula nan 
yiu(nan), pa traha productonan creativo na cas. Asina e yiu por 


bende esakinan na e Bazaar. 


Producto/arte(nan) cu e mucha lo por participa aden: 


. Benta di mata di fruta, berdura y herbal (agricultura) 
. Arte 

. Bolo/koeki/otro cos dushi 

. Juice natural 

. Otro articulo creativo 


Mirando cu tur e muchanan cu lo participa den e evenemento 
aki ta menor di edad, nos tin algun rekisito pa nan por participa. 


Tene cuenta cu e siguiente puntonan: 
° Please tumanota cu tur mucha MESTER TAACOMPANA, 
door di un persona mayor di edad (18 aña of mas); 


. E Bazaar aki ta special pa mucha, dus ta mucha so mag 
di bende nan mercancianan; 

. Ta pidi cooperacion pa mayornan pa ta presente na e 
actividad menciona pa tira bista riba nan yiu; 

° No ta permiti alcohol, ni humamento; 

. Cada mucha ta keda bou responsabilidad di nan mayor/ 
voogd e dia aki; 

° Sea asina bon pa bin cu bo mes un stoel y bin cu 
decoracion pa decora e yui su mesa (nos lo tin mesa disponibel); 
. Laga e muchanan cana cu placa pa cambia (wisselgeld) 


y laga nan prijs nan productonan pa bende riba florin henter 
manera (3, 5 of 10 florin, y NO 1,20; of 5,25 of 9,70 florin). 


E intencion ta pa cada mucha haya suficiente conocimiento di 
servicio, cumpra, benta y maneho di placa, los di loke wordo 
genera door di benta di producto. 


Si mester mas informacion por yama Louella Croes of Judella 
Trim na IDEA via telefoon 521-2400 of por manda un email via 
L.croes@deaci.aw of J.trim@deaci.aw. 


Idea ta pidi mayornan pa stimula nan yiu pa participa na e 
evento aki y tambe ta invita pueblo di Aruba pa bin sostene nos 
muchanan riba 17 december durante e Kidpreneur$ Bazaar y 
tambe sostene nos comerciantenan durante e shopping nights 
riba 16-17-23 december 2022 di 5:00 p.m. — 8:00 p.m. den 
Caya Grandi di Oranjestad. 


Cumpra Local, Di Nos Pa Nos Mes!! 

Tur final di ana ta indica un comienso nobo. 

Nos ta keda gradici cu den ana 2022, 
nos a lanta cabes y mira recuperacion, cu 
esfuerso di cada ciudadano. 


foy Tre 


MINISTER ENDY CROES A REUNI CU SIDNEY 


PONSON Y CARL MICHAEL BIKKER 
| l | 


Ponson y sr. Carl Michael Bikker. Durante e reunion a dialoga 
tocante tres proyecto importante cu tin na caminda. E prome ta 
un proyecto di pesca cu ta implica yatenan internacional. 


E proyecto aki ta planea pa december 2023. E di dos proyecto 
ta trata di Kingdom Baseball U18 cu ta planea na april 2023, 
unda cu Hulanda, Aruba y Curaçao lo participa. 


¡CONFERENCIA DI PRENSA 
. DI GOBIERNO DI ARUBA 
> 


E ultimo proyecto ta trata di Celebrities cu ta planea pa otro 
afia den e luna di november. Na inicio di januari di afia 2023, 
lo cuminsa manda cartanan. Ministerio di Deporte ta sondea 
posibilidad pa duna sosten na e proyectonan aki y asina sigui 
contribui den e desaroyo di deporte na Aruba. 


B Gabinete Wever-Croes 


Tur dialuna y diahuebs | 10:00 am 

MINISTER ENDY CROES TA FELICITA SAN 
NICOLAS BUSINESS ASSOCIATION CU UN 
EXITOSO FERIA DI PASCO 


Diadomingo ultimo, Minister Endy Croes hunto cu colega 
Prome Minister Evelyn Wever — Croes, Minister Geoffrey 
Wever y Parlamentario Alvin Molina a presencia ceremonia 
di cendemento di luz di e kerstboom di mas grandi di Aruba. 
Durante e ceremonia Minister President, Evelyn Wever — 
Croes a hiba palabra como tambe presidente di San Nicolas 
Business Association (SNBA), sr. Errol de Freitas. 


E anochi aki SNBA a presenta oficialmente nan directiva nobo. 
E Feria di Pasco tabata bon asisti pa comunidad di Aruba, por 
a sinti e ambiente familiar y festivo di e temporada. Es nan 
presente por a gosa di musica, dushi cuminda y bebida. E 
eventoatrece nos hende y comerciantenan hunto. Concluyendo 
Minister Endy Croes ta felicita y gradici San Nicolas Business 
Association y tur esnan cu a haci e evento posibel. Un bunita 
iniciativa y bunita anochi. 


Tro metre 


== 


Vial ul 
AIN 

Gobierno di Aruba: 


Diamars dia 6 di December, Corte Superior pa Aruba, Corsou y 
St. Maarten, HOF, a tuma e decision riba matrimonio di mesun 
sexo. Despues di a trata un caso entama contra pais Aruba y 
otro entama contra pais Corsou, Corte a dicta sentencia y ta 
duna derecho pa parehanan di mesun sexo casa cu otro den 
e dos paisnan aki. 


Gobierno di Aruba a sigui e desaroyo aki di cerca y ta en 
espera di e consehonan huridico di Aruba y di Hulanda, ki paso 
lo mester tuma despues di e veredicto di Hof di siman pasa. 
Asina cu e consehonan wordo ricibi, Conseho di Minister 
lo delibera riba e tema aki y tuma un decision, cu lo wordo 
comunica na comunidad. 


Minister di Asuntonan Economico, 
Communicacion y Desaroyo Sostenibel 
ta invita henter puebo di Aruba pa 


CUMPRA LOCAL 
Kidprenews Bazaar 


PLAZA 


DECEMBER 17 5 PM PA 8 PM DANIEL LEO 


Katatumbo, Arte Traha na Man, 
Dino Jump, Face Painting, Popcorn y Mas! 


Un colaboracion di: 


CUMPRALOCAL 

PARTICIPACION ALGEMENE REKENKAMER NA 
XXIV CONGRESO INCOSAI 


XXIV 
INCOSAI 


BRA: 
UL 77" 


+ 10 |J 
42 i a 


Presidente di Algemene Rekenkamer, den su funcion tambe 
como presidente di CAROSAI, Sra. drs. Croes-Williams, y 
Secretaris di Algemene Rekenkamer Sra. drs. De Jong-Curet, 
a participa na e di XXIV Congreso INCOSAI organisa na Rio 
de Janeiro, Brasil. 


Alrededor 700 representante di 147 delegacion di diferente pais 
yorganisacionnan a participa na e di 24? Congreso Internacional 
di Algemene Rekenkamer (Supreme Audit Institution(SAl). E 
reunionnan durante e Congreso INCOSAI a wordo presidi pa 
minister Bruno Dantas, cu ta Controlador-General di Tribunal 
Federal di Cuentas di Brasil. Durante e prome reunion 
plenario temanan administrativo a wordo presenta, discuti y 
posteriormente aproba. Aki ta referi na e relato di actividad y e 
cuenta financiero di 2019-2022. Ta importante pa menciona cu 
durante e prome sesion aki e miembrecia di Antillas Hulandes 
a wordo geroyeerd. Den e di dos reunion plenario a presenta y 
aproba e Plan Strategico di INTOSAI 2023-2028 y cada region, 
esta EUROSAI, ARABSAI, ASOSAI, AFROSAI, CAROSAI, 
OLACEFS y PASAI, a presenta nan relato di actividad di e 
periode 2019-2022. 


Durante e congreso a presenta diferente tema y a realiza 
varios panel di discusion. E temanan principal di e congreso 
tabata concerni: 

* lucha contra e crisis climatico; 

* rol cu Rekenkamer ta hafia durante situacion di emergencia; 
* independencia di Algemene Rekenkamer; 

. presentacionnan tocante e obhetivonan di desaroyo 
sostenibel, Agenda SDG 2030, incluyendo e lucha contra 
pobreza; y 

* realisa investigacion hunto y coordina. 


Sra. drs. Croes-Williams a ricibi invitacion pa participa na e 
panel di Capacity Building Committee di INTOSAI. Durante e 
reunion aki, presidente di Algemene Rekenkamer a presenta 


"Aruba, Small Island State in the Caribbean — Leave no SAI 
behind" y a comparti experiencia di Aruba su Rekenkamer den 
e proceso intenso di evaluacion "Supreme Audit Institution 
Performance Management Framework (SAI PMF). Di tur 
Algemene Rekenkamer di mundo, te awor ta 77 so a realisa y 
completa e evaluacion aki, di cua solamente 15 pais a publica 
nan resultado. E hecho cu Algemene Rekenkamer Aruba a 
publica su rapport a worde reconoci pa INTOSAI. 

E participacion na e di XXIV Congreso di INCOSAI tabata hopi 
intenso mirando cu banda di reunionnan plenario, a presencia 
y participa na diferente mesa di debate, incluso encuentro di 
contacto cu otro Rekenkamers di Brasil, Egipto, Sudafrica, 
Latvia, Filipinas, Turkuia, Peru, Chile y Mexico. A topa y papia 
tambe cu organisacion IDI, US GAO, UNDESA y cu coleganan 
di CAROSAI y OLACEFS. 

Cu Algemene Rekenkamer di Hulanda y di Curacao a reuni 
tocante mehoracion di e maneho financiero, den cuadro di 
Landspakket. Cu Rekenhof di Belgica y Algemene Rekenkamer 
di Surnam a reuni pa entre otro sondea un posibel cooperacion 
entre e Rekenkamers di habla Hulandes y considera e 
posibilidad pa haci un investigacion hunto. 

Na final di e XXIV Congreso Internacional di INCOSAI 
(INCOSAI 2022) a yega na e Declaracion di Rio de Janeiro. Den 
e declaracion aki, e organizacion internacional di Algemene 
Rekenkamer -INTOSAI-, ta compromete su mes pa continua 
cu su trabou correspondiendo na e cambio y risico emergente, 
fomentando un mihor colaboracion cu e partidonan interesa pa 
avansa e trabou di rekenkamers y INTOSAI. 


Durante e clausura oficial di e di XXIV Congreso INCOSAI, 
presidente di Algemene Rekenkamer Aruba a entrega un buki 
tocante e patrimonio cultural di Aruba na minister Bruno Dantas 
di Tribunal di Cuentas di Brasil, cu ta ademas e presidente 
di INTOSAI. Algemene Rekenkamer ta gradici Museo 
Archeologico Nacional Aruba y Stichting 1403 pa e bunita buki 
aki cual a wordo ricibi cu gratitud grandi pa Sr. Bruno Dantas. 


ARUBA A UNI DEN UN 
TEMPORADA DI MAS DIFICIL | 
DEN HISTORIA DI NOS PAIS 39 ga 

E POSITIVISMO DI NOS 
PUEBLO A FORTALECE NOS 

PA REESTABLECE E 
HARMONIA Y E VINCULO DI 
HERMANDAD CU SEMPER 
NOS A COMPARTI. CU E 
MESUN DETERMINACION PA 
TA POSITIVO PA HUNTO 
HIBA NOS PAIS PADILANTI, 
NOS LO LOGRA HACI DI 
2023 UN ANA YEN DI 
PROSPERIDAD Y LOGRO DI 
COSNAN GRANDI PA 
BIENESTAR DI NOS TUR. 


Feliz Shia Nebo. BENE Croe: 


